Ajánlórendszerek videomegosztó-oldalakon: technológiai és üzleti szempontok
Tikk Domonkos és Németh Bottyán, Gravity R&D
Mára a videotartalom-készítés minden okostelefon-használó számára könnyen elérhető. Az elkészített videókat sokan nyilvánosságra hozzák, aminek következtében egyre népszerűbbek a videomegosztó-oldalak. Ezen site-ok közötti éles verseny zajlik mind a tartalommeosztók és -gyártók, mind pedig a felhasználók figyelméért, ugyanis a tartalom hozza a látogatót, a látogatók sokasága pedig a hirdetőket, amelyre az oldalak üzleti modellje alapul. Ebben a versenyben fontos szerepet kap az ajánlórendszer, amelynek az a célja, hogy megragadja és odakösse a látogató figyelmét, és elérje, hogy minél több videót nézzen, és lehetőleg minél gyakrabban visszatérjen. Az előadásban az üzleti megfontolások mellett röviden ismertetjük a Gravity ajánlórendszerének a világ második legnagyobb videomegosztó oldalán, a Dailymotionnél alkalmazott technológiáját, és azt, hogy az üzleti megfontolásokat és igényeket hogyan lehet az algoritmusok szintjén megvalósítani.